Elea
Elea oli alun perin kreikkalainen siirtokunta. Kaupunki tunnetaan ennen kaikkea filosofeistaan. Ksenofanes perusti Eleassa elealaisen filosofikoulukunnan, ja sieltä olivat kotoisin filosofit Parmenides ja Zenon Elealainen. Myöhemmin siitä tuli roomalainen kaupunki nimellä Velia. Kaupunki hylättiin keskiajalla. Sen arkeologinen alue on osa Unescon maailmanperintökohdetta nimeltä "Cilenton ja Vallo di Dianon kansallispuisto, Paestumin ja Velian arkeologiset alueet sekä Certosa di Padula".
Eleoúsa
Eleoúsa () on Kreikan kaupunki, joka kuuluu hallinnollisesti Zítsan kuntaan, Ioánninan alueyksikköön ja Epeiroksen alueeseen. Aiemmin kaupunki kuului Pasarónaksen kuntaan ja vuodesta 2011 lähtien Zítsan kunnan Pasarónaksen kunnallisyksikköön. Kaupunki muodostaa oman kyläyhdyskuntansa (Δημοτική Κοινότητα Ελεούσης, "Dimotikí Koinótita Eleoúsis"). Kaupungin väkiluku on 3 484 (vuonna 2011). Eleoúsa on Zítsan kunnan kuntakeskus.